সুষমা শেঠ
সুষমা শেঠ (জন্ম: ২০শে জুন ১৯৩৬) হলেন একজন ভারতীয় মঞ্চ, চলচ্চিত্র এবং টেলিভিশন অভিনেত্রী। তিনি ১৯৫০-এর দশকে তাঁর অভিনয় জীবন শুরু করেছিলেন এবং দিল্লি ভিত্তিক নাট্যদল যাত্রিকের প্রতিষ্ঠাতা সদস্য ছিলেন। ১৯৭৮ সালে মুক্তিপ্রাপ্ত জুনুন-এ অভিনয়ের মাধ্যমে তিনি অভিনয় জগতে প্রবেশ করেছিলেন। তিনি চলচ্চিত্র এবং টেলিভিশনে মা এবং ঠাকুরমা চরিত্রে অভিনয় করার জন্য খ্যাতি অর্জন করেছেন। তিনি ১৯৮৪–৮৫ সালে জনপ্রিয় টেলিভিশন ধারাবাহিক হাম লোগ-এ দাদির চরিত্রে অভিনয় দর্শকের নজর কেড়েছিলেন। তিনি দেব রাজ অঙ্কুর, রাম গোপাল বাজাজ, মনীশ জোশী বিসমিল এবং চন্দ্র শেখর শর্মার মতো বিখ্যাত পরিচালকদের সাথে কাজ করেছেন।